**Joseph Adam „Joe" Jonas** (\* 15. august 1989, Casa Grande, Arizona, Spojené štáty) je americký spevák a herec. Preslávila ho pop-rocková skupina Jonas Brothers, v ktorej pôsobil po boku svojich bratov, Kevina a Nicka. Debutový album, *It's About Time* (2006), bol komerčne neúspešný s limitovaným vydaním. Skupina podpísala zmluvu s hudobným vydavateľstvom Hollywood Records a v roku 2007 vydali svoj druhý štúdiový album, *Jonas Brothers*. Album im zaistil komerčný úspech s predajom dvoch miliónov kópií v USA. Skupina začala spolupracovať so stanicou Disney Channel a onedlho debutovali vo filme *Camp Rock* (2008). Film a soundtrack sa stali hitom stanice a pomohli bratom do ďalšieho úspechu. Tretí štúdiový album, *A Little Bit Longer* (2008), dosiahol vrchol rebríčku Billboard 200 a stal sa ich dovtedy najpredávanejším albumom, zatiaľ čo, štvrtý album, *Lines, Vines and Trying Times* (2009) sa takisto umiestnil na prvom mieste. Bratia tiež účinkovali v svojich dvoch seriáloch na Disney Channel: *JONAS L.A.* a *Jonas Brothers: Living the Dream*. V roku 2010 si skupina zahrala v *Camp Rock 2: Veľký koncert*, kde stvárnili rovnaké postavy ako v pôvodom filme.

Joe v roku 2011 vydal svoj sólový štúdiový album *Fastlife*, so singlami „See No More" a „Just in Love". Nasledujúci rok bolo potvrdené, že sa Jonas Brothers vrátia na hudobnú scénu a vydajú svoj piaty štúdiový album s názvom *V*. V roku 2013 sa ale skupina rozpadla a album bol zrušený. Po svojom odchode z kapely sa Joe rozhodol spolupracovať ako skladateľ pre rôznych umelcov. Začal pracovať na novom hudobnom projekte pre seba, aj keď nebolo isté, či to bude jeho druhý sólový album alebo nový projekt pre kapelu. Napokon sa rozhodol založiť novú skupinu s názvom DNCE, ktorá v roku 2015 debutovala so svojím singlom „Cake by the Ocean".

Osobný život
------------

Po turné so skupinou Aly & AJ v rokoch 2005 až 2006 randil skoro rok s herečkou AJ Michalka. V roku 2008 tri mesiace chodil s Taylor Swift. Pár mesiacov v rokoch 2008 a 2009 chodil s herečkou Camillou Belle, ktorá sa objavila vo videoklipe k piesni „Lovebug" od Jonas Brothers. Jonas mal nestály vzťah medzi rokmi 2008 a 2010 so speváčkou Demi Lovato, no nakoniec dali prednosť kamarátstvu. V lete 2010 začal chodiť s herečkou Ashley Greene. Rozišli sa v marci 2011. Od roku 2012 do roku 2014 chodil s grafickou dizajnérkou Blandou Eggenschwiler. V roku 2015 chodil 5 mesiacov s modelkou Gigi Hadid, ktorá spolurežírovala videoklip jeho skupiny DNCE, „Cake by the Ocean". V roku 2016 začal chodiť s herečkou Sophie Turner a v októbri 2017 sa zasnúbili. 1. mája 2019 sa zosobášili v Las Vegas v Nevade. Svoju druhú svadbu mali v Paríži 29. júna 2019. V júli 2020 sa im narodila dcéra.

Diskografia
-----------

* *Fastlife* (2011)

### Ako člen Jonas Brothers

* *It's About Time* (2006)
* *Jonas Brothers* (2007)
* *A Little Bit Longer* (2008)
* *Lines, Vines and Trying Times* (2009)

### Ako člen DNCE

* *DNCE* (2016)

Referencie
----------

1. ↑   *Joe Jonas Biography* [online]. AllMusic.com, [cit. 2013-12-02]. Dostupné online.
2. ↑   *This Former Disney Channel Star Just Revealed Joe Jonas Was Her First Kiss* [online]. MTV, July 14, 2016, [cit. 2019-02-09]. Dostupné online.
3. ↑  CAPLAN, David. *Scoop* [online]. September 8, 2008, [cit. 2012-03-06]. Dostupné online. Archivované 2016-02-02 z originálu.
4. ↑  RIZZO, Monica. *Scoop* [online]. November 24, 2008, [cit. 2019-03-11]. Dostupné online. Archivované 2016-03-03 z originálu.
5. ↑   *It's Official: Joe Jonas and Camilla Belle Have Split* [online]. July 27, 2009, [cit. 2019-03-11]. Dostupné online.
6. ↑   *Joe Jonas and Camilla Belle call it quitsi* [online]. July 27, 2009, [cit. 2009-07-28]. Dostupné online.
7. ↑   *Did Demi Lovato & Joe Jonas Date? 'Tell Me You Love Me' Singer Opens Up About Their Past* [online]. October 11, 2017, [cit. 2018-03-07]. Dostupné online.
8. ↑   Joe Jonas and Sophie Turner announce engagement on Instagram. *NY Daily News*. Dostupné online [cit. 2017-10-16]. (po anglicky)
9. ↑  KILE, Meredith. *Joe Jonas and Sophie Turner Get Married in Surprise Vegas Ceremony* [online]. May 1, 2019. Dostupné online. (po anglicky)
10. ↑  WOOD, Lucy. *Everything We Know About Sophie Turner and Joe Jonas' Wedding Plans So Far* [online]. July 1, 2019. Dostupné online. (po anglicky)
11. ↑   *Joe Jonas and Sophie Turner welcome first child* [online]. July 27, 2020, [cit. 2020-07-28]. Dostupné online.

Zdroj
-----

*Tento článok je čiastočný alebo úplný preklad článku Joe Jonas na anglickej Wikipédii.*

Autoritné údaje: * BnF: 157343501
* GND: 1031169083
* ISNI: 0000 0001 1449 8610
* LCCN: no2009044705
* NK ČR: osa2010567305
* VIAF: 83628509
* WorldCat: lccn-no2009044705